CELEX: E2017P0001
Language: da
Date: 2017-01-11 00:00:00
Title: Sag anlagt den 11. januar 2017 af Konkurrenten.no AS mod EFTA-Tilsynsmyndigheden (Sag E-1/17)

9.3.2017   
            
            
               DA
            
            
               Den Europæiske Unions Tidende
            
            
               C 73/23
            
         Sag anlagt den 11. januar 2017 af Konkurrenten.no AS mod EFTA-Tilsynsmyndigheden
   (Sag E-1/17)
   (2017/C 73/13)
   Konkurrenten.no AS har ved Jon Midthjell, advokat, advokatfirmaet Midthjell AS, Grev Wedels plass 5, 0151 Oslo, Norge, som befuldmægtiget den 11. januar 2017 anlagt sag mod EFTA-Tilsynsmyndigheden ved EFTA-Domstolen.
   Sagsøger har nedlagt følgende påstande:
   
               1.
            
            
               EFTA-Tilsynsmyndighedens beslutning nr. 179/15/KOL af 7. maj 2015 annulleres.
            
         
               2.
            
            
               EFTA-Tilsynsmyndigheden og eventuelle intervenienter tilpligtes at betale sagens omkostninger.
            
         Retlige og faktiske omstændigheder samt søgsmålsgrunde:
   
               —
            
            
               Sagsøgeren, Konkurrenten.no AS, er en privat operatør på markedet for ekspresbuskørsel mellem Norges centrale og sydlige regioner.
            
         
               —
            
            
               Den 23. marts 2011 indgav Konkurrenten en kombineret klage over statsstøtte og uretmæssige offentlige indkøb mod Norge, der medførte, at EFTA-Tilsynsmyndigheden indledte to særskilte undersøgelser: én vedrørende offentlige indkøb (sag nr. 69548 og 69656) og en vedrørende statsstøtte (sag nr. 69694 og 73321).
            
         
               —
            
            
               Den del af klagen, der vedrørte offentlige indkøb, mundede ud i, at EFTA-Tilsynsmyndigheden afgav en begrundet udtalelse til Norge den 27. juni 2012.
            
         
               —
            
            
               Den del af klagen, der vedrørte statsstøtte, førte til den anfægtede beslutning, dvs. beslutning nr. 179/15/KOL af 7. maj 2015.
            
         
               —
            
            
               Ved skrivelse af 7. juli 2015 meddelte de norske myndigheder i overensstemmelse med artikel 5 i den anfægtede beslutning EFTA-Tilsynsmyndigheden, at det samlede beløb, der var blevet udbetalt i ulovlig statsstøtte til Nettbuss, der er en af sagsøgerens konkurrenter, var på 99 453 890 NOK.
            
         
               —
            
            
               Den 7. september 2015 udløb Norges frist i artikel 4 i den anfægtede beslutning for at tilbagesøge den ulovlige støtte, uden at en sådan tilbagesøgning har fundet sted.
            
         
               —
            
            
               Nettbuss nægtede at efterkomme kravet om tilbagebetaling, og striden om tilbagebetaling førte til, at de norske myndigheder ved skrivelse af 6. oktober 2015 anmodede Tilsynsmyndigheden om en afklaring af den anfægtede beslutnings indhold. I sit svar af 26. oktober 2015 anførte EFTA-Tilsynsmyndigheden, at den ikke var enig i de norske myndigheders fortolkning og støttede Nettbuss.
            
         
               —
            
            
               I en efterfølgende skrivelse til EFTA-Tilsynsmyndigheden af 12. november 2015 meddelte de norske myndigheder, at som følge af EFTA-Tilsynsmyndighedens fortolkning af den anfægtede beslutning, ville kravet om tilbagebetaling blive væsentligt nedsat.
            
         
               —
            
            
               Den 8. september 2016 indgik Aust-Agder Kommune og Nettbuss et forlig, hvorved Nettbuss accepterede at tilbagebetale 5 000 000 NOK.
            
         
               —
            
            
               Sagsøger er uenig i den fortolkning, som EFTA-Tilsynsmyndigheden har anlagt, og har gjort gældende, at Tilsynsmyndigheden i den anfægtede beslutning har set bort fra næsten al den statsstøtte, som Nettbuss har modtaget fra Aust-Agder Kommune i en 10-årig periode fra 2004-2014.